
(Seadusandlik tavamenetlus: esimene lugemine)


Muudatusettepanekud 39, 66 ja 102

Ettepanek võtta vastu määrus
Põhjendus 6
	

	Komisjoni ettepanek
	Muudatusettepanek

	(6)	Tarneahela hilisema etapi mitte-VKEdest ettevõtjatel ja mitte-VKEdest kauplejatel on märkimisväärne mõju tarneahelatele ja oluline osa selle tagamisel, et tarneahelad oleksid raadamisvabad. Seepärast tuleks neilt siiski nõuda registreerumist infosüsteemis. Samal ajal peaksid kõik tarneahela hilisema etapi ettevõtjad või kauplejad, olenemata sellest, kas nad on VKEd või mitte, ka edaspidi tagama täieliku jälgitavuse, kogudes ja edastades hoolsuskohustuse täitmise deklaratsioonide viitenumbrid ning mikro- ja väiketootjatele määratud deklaratsioonide tunnuskoodid. 
	(6)	Tarneahela hilisema etapi mitte-VKEdest ettevõtjatel ja mitte-VKEdest kauplejatel on märkimisväärne mõju tarneahelatele ja oluline osa selle tagamisel, et tarneahelad oleksid raadamisvabad. Seepärast tuleks neilt siiski nõuda registreerumist infosüsteemis. Samal ajal peaksid esimesed tarneahela hilisema etapi ettevõtjad või kauplejad, olenemata sellest, kas nad on VKEd või mitte, ka edaspidi tagama täieliku jälgitavuse, kogudes hoolsuskohustuse täitmise deklaratsioonide viitenumbrid ning mikro- ja väiketootjatele määratud deklaratsioonide tunnuskoodid. Viitenumbrite kogumise ja säilitamise kohustust tuleks kohaldada ainult tarneahela hilisema etapi esimese ettevõtja suhtes ning seda ei tohiks kohaldada kõigi teiste tarneahela hilisema etapi ettevõtjate suhtes, kes asuvad tarneahelas tagapool.



Muudatusettepanekud 40, 67 ja 103

Ettepanek võtta vastu määrus
Põhjendus 7
	

	Komisjoni ettepanek
	Muudatusettepanek

	(7)	Suurusest olenemata kuuluvad kõik ettevõtjad, kes lasevad asjaomaseid tooteid turule või ekspordivad neid, määruse (EL) 2023/1115 kohaldamisalasse. See paneb halduskoormuse mikro- ja väiketootjatele, kes lasevad turule või ekspordivad oma tooteid. Selleks et lahendada probleemid, mis on seotud oma tooteid tootvate ja turule laskvate mikro- ja väikeettevõtjatega, ning vähendada veelgi infosüsteemi koormust, on vaja kehtestada uus alamkategooria ettevõtjatest, kelle suhtes hoolsuskohustuse täitmise deklaratsiooni esitamise kohustust ei kohaldata. See uus alamkategooria „esmatootjast mikro- või väikeettevõtja“ peaks hõlmama füüsilisi isikuid või mikro- või väikeettevõtjaid, kes asuvad riigis, mis on liigitatud käesoleva määruse artikli 29 kohaselt väikese riskiga riigiks, ning kes lasevad turule või ekspordivad asjaomaseid tooteid, mida kõnealused ettevõtjad on ise tootnud, st on asjaomastes toodetes sisalduvad saadused ise kasvatanud, korjanud, saanud või viljelenud. Esmatootjast mikro- või väikeettevõtja määratlusega peaksid olema hõlmatud nii liidus kui ka väljaspool liitu asuvad ettevõtjad.
	(7)	Suurusest olenemata kuuluvad kõik ettevõtjad, kes lasevad asjaomaseid tooteid turule või ekspordivad neid, määruse (EL) 2023/1115 kohaldamisalasse. See paneb halduskoormuse mikro- ja väiketootjatele, kes lasevad turule või ekspordivad oma tooteid. Selleks et lahendada probleemid, mis on seotud oma tooteid tootvate ja turule laskvate mikro- ja väikeettevõtjatega, ning vähendada veelgi infosüsteemi koormust, on vaja kehtestada uus alamkategooria ettevõtjatest, kelle suhtes hoolsuskohustuse täitmise deklaratsiooni esitamise kohustust ei kohaldata. See uus alamkategooria „esmatootjast mikro- või väikeettevõtja“ peaks hõlmama füüsilisi isikuid või mikro- või väikeettevõtjaid, kes asuvad riigis, mis on liigitatud käesoleva määruse artikli 29 kohaselt väikese riskiga riigiks, ning kes lasevad turule või ekspordivad asjaomaseid tooteid, mida kõnealused ettevõtjad on ise selles riigis tootnud, st on asjaomastes toodetes sisalduvad saadused ise kasvatanud, korjanud, saanud või viljelenud. Esmatootjast mikro- või väikeettevõtja määratlusega peaksid olema hõlmatud nii liidus kui ka väljaspool liitu asuvad ettevõtjad.



Muudatusettepanekud 41 ja 68

Ettepanek võtta vastu määrus
Põhjendus 8 a (uus)
	

	Komisjoni ettepanek
	Muudatusettepanek

	
	(8a)	Lisaks tuleks lihtsustamispüüdluste raames vähendada halduskoormust, mis tuleneb esmatootjast mikro- ja väikeettevõtjate kohustusest esitada ühekordne lihtsustatud deklaratsioon vastavalt artiklile 4a ja koguda teavet vastavalt artikli 9 lõikele 1, võimaldades neil asendada maatükkide asukohatuvastuse postiaadressiga, millel asuvad maatükid, või selle ettevõtte postiaadressiga, kus on toodetud asjaomased saadused, mida asjaomane toode sisaldab või mida on selle valmistamisel kasutatud, tingimusel et postiaadress vastab selgelt asjaomaste maatükkide või ettevõtte geograafilisele asukohale. See annab esmatootjast mikro- ja väikeettevõtjatele võimaluse vabalt valida, kas esitada maatükkide asukohatuvastus või maatükkide või asjaomase ettevõtte postiaadress.



Muudatusettepanek		105

Ettepanek võtta vastu määrus
Põhjendus 11
	

	Komisjoni ettepanek
	Muudatusettepanek

	(11)	Selleks et tagada õigusselgus, et kõik mikro-, väikesed ja keskmise suurusega ettevõtjad, olenemata nende õiguslikust vormist, võivad saada kasu määruse (EL) 2023/1115 mikro-, väikeste ja keskmise suurusega ettevõtjate lihtsustatud sätetest, tuleks muuta mikro-, väikeste ja keskmise suurusega ettevõtjate määratlust, selgitamaks, et õiguslik vorm ei peaks omama tähtsust selles, kas füüsiline või juriidiline isik vastab määratlusele. Sama tuleks selgitada esmatootjast mikro- ja väikeettevõtjate puhul.
	(11)	Selleks et tagada õigusselgus, et kõik mikro-, väikesed ja keskmise suurusega ettevõtjad, olenemata nende õiguslikust vormist, võivad saada kasu määruse (EL) 2023/1115 mikro-, väikeste ja keskmise suurusega ettevõtjate lihtsustatud sätetest, tuleks muuta mikro-, väikeste ja keskmise suurusega ettevõtjate määratlust, selgitamaks, et õiguslik vorm ei peaks omama tähtsust selles, kas füüsiline või juriidiline isik vastab määratlusele. Sama tuleks selgitada esmatootjast mikro- ja väikeettevõtjate puhul. Lisaks peaks esmatootjast mikro- ja väikeettevõtjate määratlus hõlmama ettevõtjaid, kes ületavad direktiivi 2013/34/EL artikli 3 lõikes 1 ja lõike 2 esimeses lõigus sätestatud kolme kriteeriumi seast vähemalt kahte piirmäära, kuid kes suudavad tõendada, et see osa nende bilansimahust, netokäibest ja keskmisest töötajate arvust aruandeaasta jooksul, mis on seotud nende käesoleva määruse kohaldamisalasse kuuluva tegevusega, ei ületa nende kolme kriteeriumi seast vähemalt kahte piirmäära.



Muudatusettepanek		106

Ettepanek võtta vastu määrus
Põhjendus 12 a (uus)
	

	Komisjoni ettepanek
	Muudatusettepanek

	
	(12a)	Enne määruse (EL) 2023/1115 üldist läbivaatamist, mis tuleb lõpule viia 30. juuniks 2030, peaks komisjon ettevõtjate ja kauplejate kohustuste lihtsustamise huvides vaatama läbi määruse (EL) 2023/1115 lihtsustused ja esitama 30. aprilliks 2026 aruande. Selles aruandes tuleks hinnata käesoleva määrusega kaasnevat halduskoormust ja mõju, eelkõige mikro- ja väikeettevõtjate puhul. Lisaks peaks komisjon aruandes osutama võimalikele viisidele, kuidas lahendada tuvastatud probleemid muu hulgas tehniliste suuniste, IT-süsteemi täiustamise ja delegeeritud õigusaktide või rakendusaktide abil kooskõlas määruses sätestatud delegeeritud volitustega, ning lisama aruandele asjakohasel juhul seadusandliku ettepaneku.



Muudatusettepanek		107

Ettepanek võtta vastu määrus
Põhjendus 12 b (uus)
	

	Komisjoni ettepanek
	Muudatusettepanek

	
	(12b)	Määruse (EL) 2023/1115 nende sätete kohaldamise alguskuupäeva, millega kehtestatakse ettevõtjate, kauplejate ja pädevate asutuste kohustused ning mis on loetletud kõnealuse määruse artikli 38 lõikes 2, tuleks 12 kuu võrra edasi lükata. See on vajalik selleks, et kolmandad riigid, liikmesriigid, ettevõtjad ja kauplejad saaksid olla täielikult valmis, sealhulgas selleks, et kõnealused ettevõtjad ja kauplejad saaksid luua vajalikud hoolsuskohustuse täitmise süsteemid, mis hõlmavad kõiki asjaomaseid saadusi ja tooteid, et nad saaksid oma kohustusi täielikult täita.



Muudatusettepanek		108

Ettepanek võtta vastu määrus
Põhjendus 13
	

	Komisjoni ettepanek
	Muudatusettepanek

	(13)	Selleks et anda ettevõtjatele, kes on mikro- või väikeettevõtjad direktiivi 2013/34/EL artikli 3 lõike 1 või lõike 2 esimese lõigu tähenduses, piisavalt aega kavandatud muudatuste rakendamiseks, tuleks määruse (EL) 2023/1115 (milles on sätestatud kõnealuse määruse artikli 38 lõikes 2 loetletud ettevõtjate, kauplejate ja pädevate asutuste kohustused) sätete vastavaks kohaldamiskuupäevaks kehtestada mikro- ja väikeettevõtjate puhul 30. detsember 2026.
	välja jäetud



Muudatusettepanekud 72 ja 110

Ettepanek võtta vastu määrus
Põhjendus 15
	

	Komisjoni ettepanek
	Muudatusettepanek

	(15)	Kui pädev asutus avastab määruse (EL) 2023/1115 rikkumise või saab sellest teada enne artiklite 16–19, 22 ja 24 kohaldamise algust, võib ta anda ettevõtjatele, tarneahela hilisema etapi ettevõtjatele ja kauplejatele hoiatusi koos soovitustega nõuetele vastavuse saavutamiseks.
	välja jäetud



Muudatusettepanek		111

Ettepanek võtta vastu määrus
Põhjendus 16
	

	Komisjoni ettepanek
	Muudatusettepanek

	(16)	Võttes arvesse selle kuupäeva edasilükkamist, millest alates peavad mikro- ja väikeettevõtjad hakkama täitma määrust (EL) 2023/1115, tuleks vastavalt kohandada muude omavahel seotud sätete kuupäevi, eelkõige seoses Euroopa Parlamendi ja nõukogu määruse (EL) nr 995/2010 kehtetuks tunnistamisega, üleminekusätetega ja määruse (EL) 2023/1115 kohaldamise edasilükkamisega mikro- või väikeettevõtjate suhtes. Selleks et anda piisavalt aega Euroopa Liidu tollivaldkonna ühtsel teeninduskeskkonnal põhineva elektroonilise liidese tehnilise arengu ühtlustamiseks, tuleks elektroonilise liidese kasutuselevõtu kuupäeva vastavalt kohandada.
	(16)	Võttes arvesse määruse (EL) 2023/1115 artikli 38 lõikes 2 sätestatud kohaldamise alguskuupäeva edasilükkamist 12 kuu võrra, tuleks vastavalt kohandada muude omavahel seotud sätete kuupäevi, eelkõige seoses Euroopa Parlamendi ja nõukogu määruse (EL) nr 995/2010 kehtetuks tunnistamisega ning määruse (EL) 2023/1115 kohaldamise edasilükkamisega füüsiliste isikute ja mikro- või väikeettevõtjate suhtes. Selleks et anda piisavalt aega Euroopa Liidu tollivaldkonna ühtsel teeninduskeskkonnal põhineva elektroonilise liidese tehnilise arengu ühtlustamiseks, tuleks elektroonilise liidese kasutuselevõtu kuupäeva vastavalt kohandada.



Muudatusettepanek		112

Ettepanek võtta vastu määrus
Põhjendus 20 (uus)

	

	Komisjoni ettepanek
	Muudatusettepanek

	
	(20)	Kuna on hädavajalik võtta vastu sihipärased lihtsustused ja lükata edasi määruse (EL) 2023/1115 kohaldamise algust, peetakse asjakohaseks teha erand Euroopa Liidu lepingule, Euroopa Liidu toimimise lepingule ja Euroopa Aatomienergiaühenduse asutamislepingule lisatud protokolli nr 1 (riikide parlamentide rolli kohta Euroopa Liidus) artiklis 4 sätestatud kaheksa nädala pikkusest tähtajast.



Muudatusettepanek		113

Ettepanek võtta vastu määrus
Artikkel 1 – punkt 1 – alapunkt b
Määrus (EL) 2023/1115
Artikkel 2 – punkt 15a
	

	Komisjoni ettepanek
	Muudatusettepanek

	15a)	„esmatootjast mikro- või väikeettevõtja“ – ettevõtja, kes on füüsiline isik või Euroopa Parlamendi ja nõukogu direktiivi 2013/34/EL* artikli 3 lõikes 1 ja lõike 2 esimeses lõigus määratletud mikro- või väikeettevõtja, olenemata tema õiguslikust vormist, kes asub riigis, mis on liigitatud käesoleva määruse artikli 29 kohaselt väikese riskiga riigiks, ning kes laseb äritegevuse käigus turule või ekspordib asjaomaseid tooteid, mida kõnealune ettevõtja on ise kasvatanud, korjanud, saanud või viljelenud asjaomastel(t) maatükkidel(t) või veiste puhul asjaomastes(t) ettevõtetes(t);
	15a)	„esmatootjast mikro- või väikeettevõtja“ – ettevõtja, kes on füüsiline isik või Euroopa Parlamendi ja nõukogu direktiivi 2013/34/EL* artikli 3 lõikes 1 ja lõike 2 esimeses lõigus määratletud mikro- või väikeettevõtja, olenemata tema õiguslikust vormist, kes asub riigis, mis on liigitatud käesoleva määruse artikli 29 kohaselt väikese riskiga riigiks, ning kes laseb äritegevuse käigus turule või ekspordib asjaomaseid tooteid, mida kõnealune ettevõtja on ise kasvatanud, korjanud, saanud või viljelenud asjaomastel(t) maatükkidel(t) või veiste puhul asjaomastes(t) ettevõtetes(t), mis asuvad selles riigis; see hõlmab ettevõtjaid, kes ületavad direktiivi 2013/34/EL artikli 3 lõikes 1 ja lõike 2 esimeses lõigus sätestatud kolme kriteeriumi seast vähemalt kahte piirmäära, kuid kes suudavad tõendada, et see osa nende bilansimahust, netokäibest ja keskmisest töötajate arvust aruandeaasta jooksul, mis on seotud nende käesoleva määruse kohaldamisalasse kuuluva tegevusega, ei ületa nende kolme kriteeriumi seast vähemalt kahte piirmäära;



Muudatusettepanekud 74 ja 114

Ettepanek võtta vastu määrus
Artikkel 1 – punkt 5
Määrus (EL) 2023/1115
Artikkel 4a – lõige 1
	

	Komisjoni ettepanek
	Muudatusettepanek

	1.	Artikli 4 lõigetes 2 ja 3 ning lõike 4 punktis c sätestatud kohustusi ei kohaldata esmatootjast mikro- või väikeettevõtja suhtes.
	1.	Artikli 4 lõikes 2, artikli 4 lõike 3 teises lauses ja artikli 4 lõike 4 punktis c sätestatud kohustusi ei kohaldata esmatootjast mikro- või väikeettevõtja suhtes.



Muudatusettepanekud 75 ja 115

Ettepanek võtta vastu määrus
Artikkel 1 – punkt 5
Määrus (EL) 2023/1115
Artikkel 4a – lõige 2
	

	Komisjoni ettepanek
	Muudatusettepanek

	2.	Esmatootjast mikro- ja väikeettevõtjad esitavad enne asjaomaste toodete turule laskmist või eksportimist artiklis 33 osutatud infosüsteemis ühekordse lihtsustatud deklaratsiooni. Neile määratakse pärast lihtsustatud deklaratsiooni esitamist deklaratsiooni tunnuskood.
	2.	Esmatootjast mikro- ja väikeettevõtjad esitavad enne asjaomaste toodete turule laskmist või eksportimist artiklis 33 osutatud infosüsteemis ühekordse lihtsustatud deklaratsiooni. Neile määratakse pärast ühekordse lihtsustatud deklaratsiooni esitamist deklaratsiooni tunnuskood.



Muudatusettepanek		116

Ettepanek võtta vastu määrus
Artikkel 1 – punkt 5
Määrus (EL) 2023/1115
Artikkel 4a – lõige 3
	

	Komisjoni ettepanek
	Muudatusettepanek

	3.	Esmatootjast mikro- ja väikeettevõtjad esitavad lihtsustatud deklaratsiooni esitamisel infosüsteemis III lisas sätestatud teabe. Nad ajakohastavad lihtsustatud deklaratsioonis sisalduvat teavet pärast mis tahes muudatusi esitatud teabes. 
	3.	Esmatootjast mikro- ja väikeettevõtjad esitavad lihtsustatud deklaratsiooni esitamisel infosüsteemis III lisas sätestatud teabe. Nad võivad ajakohastada lihtsustatud deklaratsioonis sisalduvat teavet pärast mis tahes suuremaid muudatusi esitatud teabes. 



Muudatusettepanekud 77 ja 117

Ettepanek võtta vastu määrus
Artikkel 1 – punkt 5
Määrus (EL) 2023/1115
Artikkel 4a – lõige 4
	

	Komisjoni ettepanek
	Muudatusettepanek

	4.	Kui kogu III lisas loetletud teave on kättesaadav liidu või liikmesriikide õigusaktide alusel loodud süsteemis või andmebaasis, v.a artiklis 33 osutatud infosüsteem, ei nõuta esmatootjast mikro- ja väikeettevõtjatelt lihtsustatud deklaratsiooni esitamist vastavalt käesoleva artikli lõikele 2. Liikmesriigid teevad selle teabe ettevõtja kohta kättesaadavaks artiklis 33 osutatud infosüsteemis. Esmatootjast mikro- või väikeettevõtja laseb asjaomased tooted liidu turule või ekspordib neid alles pärast seda, kui talle on määratud deklaratsiooni tunnuskood.
	4.	Kui kogu III lisas loetletud teave on kättesaadav liidu või liikmesriikide õigusaktide alusel loodud süsteemis või andmebaasis, v.a artiklis 33 osutatud infosüsteem, ei nõuta esmatootjast mikro- ja väikeettevõtjatelt ühekordse lihtsustatud deklaratsiooni esitamist vastavalt käesoleva artikli lõikele 2. Liikmesriigid teevad selle teabe ettevõtja kohta kättesaadavaks artiklis 33 osutatud infosüsteemis. Esmatootjast mikro- või väikeettevõtja laseb asjaomased tooted liidu turule või ekspordib neid alles pärast seda, kui talle on määratud deklaratsiooni tunnuskood.



Muudatusettepanekud 78 ja 118

Ettepanek võtta vastu määrus
Artikkel 1 – punkt 5
Määrus (EL) 2023/1115
Artikkel 4a – lõige 5
	

	Komisjoni ettepanek
	Muudatusettepanek

	5.	Esmatootjast mikro- ja väikeettevõtja puhul võib artikli 9 lõike 1 punktis d osutatud asukohatuvastuse asendada postiaadressiga, millel asuvad kõik maatükid, kus on toodetud asjaomased saadused, mida asjaomane toode sisaldab või mida on selle valmistamisel kasutatud.
	5.	Esmatootjast mikro- ja väikeettevõtja puhul võib artikli 9 lõike 1 punktis d osutatud asukohatuvastuse asendada postiaadressiga, millel asuvad kõik maatükid, või selle ettevõtte postiaadressiga, kus on toodetud asjaomased saadused, mida asjaomane toode sisaldab või mida on selle valmistamisel kasutatud.



Muudatusettepanekud 79 ja 119

Ettepanek võtta vastu määrus
Artikkel 1 – punkt 6
Määrus (EL) 2023/1115
Artikkel 5 – lõige 1
	

	Komisjoni ettepanek
	Muudatusettepanek

	1.	Tarneahela hilisema etapi ettevõtjad ja kauplejad teevad asjaomased tooted turul kättesaadavaks üksnes juhul, kui neil on lõikes 3 nõutud teave.
	1.	Tarneahela hilisema etapi ettevõtjad ja kauplejad lasevad asjaomased tooted turule, teevad need turul kättesaadavaks või ekspordivad neid üksnes juhul, kui neil on lõikes 3 nõutud teave.



Muudatusettepanekud 50, 80 ja 120

Ettepanek võtta vastu määrus
Artikkel 1 – punkt 6
Määrus (EL) 2023/1115
Artikkel 5 – lõige 3 – punkt a
	

	Komisjoni ettepanek
	Muudatusettepanek

	a)	nende ettevõtjate, tarneahela hilisema etapi ettevõtjate või kauplejate nimi, registreeritud kaubanimi või registreeritud kaubamärk, postiaadress, e-posti aadress ja internetiaadress (kui see on olemas), kes on neile asjaomaseid tooteid tarninud, ning nende toodetega seotud hoolsuskohustuse täitmise deklaratsioonide viitenumbrid või deklaratsioonide tunnuskoodid;
	a)	nende ettevõtjate, tarneahela hilisema etapi ettevõtjate või kauplejate nimi, registreeritud kaubanimi või registreeritud kaubamärk, postiaadress, e-posti aadress ja internetiaadress (kui see on olemas), kes on neile asjaomaseid tooteid tarninud, ning nende toodetega seotud hoolsuskohustuse täitmise deklaratsioonide viitenumbrid või deklaratsioonide tunnuskoodid üksnes juhul, kui nende tarnija on ettevõtja;



Muudatusettepanekud 34, 49, 81 ja 121

Ettepanek võtta vastu määrus
Artikkel 1 – punkt 6
Määrus (EL) 2023/1115
Artikkel 5 – lõige 5
	

	Komisjoni ettepanek
	Muudatusettepanek

	5.	Tarneahela hilisema etapi ettevõtjad ja kauplejad edastavad tarneahela hilisema etapi ettevõtjatele ja kauplejatele, kellele nad on asjaomaseid tooteid tarninud, asjaomaste toodetega seotud hoolsuskohustuse täitmise deklaratsioonide viitenumbrid või deklaratsioonide tunnuskoodid.
	välja jäetud



[bookmark: _Hlk214653038]Muudatusettepanekud 82 ja 122

Ettepanek võtta vastu määrus
Artikkel 1 – punkt 16 – alapunkt a
Määrus (EL) 2023/1115
Artikkel 26 – lõige 4
	

	Komisjoni ettepanek
	Muudatusettepanek

	4.	Hoolsuskohustuse täitmise deklaratsiooni viitenumber või esmatootjast mikro- või väikeettevõtja puhul deklaratsiooni tunnuskood tehakse tolliasutustele kättesaadavaks enne turule siseneva või turult väljuva asjaomase toote vabasse ringlusse lubamist või eksporti. Selleks teeb asjaomase toote vabasse ringlusse lubamise või ekspordi tollideklaratsiooni esitav isik tolliasutustele kättesaadavaks sellisele asjaomase tootega seotud hoolsuskohustuse täitmise deklaratsiooni viitenumbri või esmatootjast mikro- või väikeettevõtja puhul deklaratsiooni tunnuskoodi, välja arvatud juhul, kui hoolsuskohustuse täitmise deklaratsioon tehakse kättesaadavaks artikli 28 lõikes 2 osutatud elektroonilise liidese kaudu.“;
	4.	Hoolsuskohustuse täitmise deklaratsiooni viitenumber või esmatootjast mikro- või väikeettevõtja puhul deklaratsiooni tunnuskood tehakse tolliasutustele kättesaadavaks enne turule siseneva või turult väljuva asjaomase toote vabasse ringlusse lubamist või eksporti. Selleks teeb asjaomase toote vabasse ringlusse lubamise või ekspordi tollideklaratsiooni esitav isik tolliasutustele kättesaadavaks sellisele asjaomase tootega seotud hoolsuskohustuse täitmise deklaratsiooni viitenumbri või esmatootjast mikro- või väikeettevõtja puhul deklaratsiooni tunnuskoodi, välja arvatud juhul, kui hoolsuskohustuse täitmise deklaratsioon tehakse kättesaadavaks artikli 28 lõikes 2 osutatud elektroonilise liidese kaudu. Käesolevat lõiget ei kohaldata tootmisahela hilisema etapi ettevõtja asjaomase toote ekspordi suhtes.“;



Muudatusettepanekud 62 ja 123

Ettepanek võtta vastu määrus
Artikkel 1 – punkt 21
Määrus (EL) 2023/1115
Artikkel 34 – lõige 1 a (uus)
	

	Komisjoni ettepanek
	Muudatusettepanek

	
	1a.	30. aprilliks 2026 vaatab komisjon käesoleva määruse lihtsustused läbi ning esitab Euroopa Parlamendile ja nõukogule selle põhjal aruande, lisades asjakohasel juhul seadusandliku ettepaneku.



Muudatusettepanek		48

Ettepanek võtta vastu määrus
Artikkel 1 – punkt 21
Määrus (EL) 2023/1115
Artikkel 34 – lõige 2 a (uus)
	

	Komisjoni ettepanek
	Muudatusettepanek

	
	2a.	Komisjon loob sidusrühmade alalise töörühma ja tagab pideva teabevahetuse ekspertide, sidusrühmade ja ettevõtjatega, et töötada välja parimad tavad ja koguda pärast määruse jõustumist tehnilist tagasisidet.



Muudatusettepanekud 55 ja 124

Ettepanek võtta vastu määrus
Artikkel 1 – punkt 22
Määrus (EL) 2023/1115
Artikkel 37 – lõige 1
	

	Komisjoni ettepanek
	Muudatusettepanek

	1.	Määrus (EL) nr 995/2010 tunnistatakse kehtetuks alates 30. detsembrist 2025.
	1.	Määrus (EL) nr 995/2010 tunnistatakse kehtetuks alates 30. detsembrist 2026.



Muudatusettepanek		126

Ettepanek võtta vastu määrus
Artikkel 1 – punkt 22
Määrus (EL) 2023/1115
Artikkel 37 – lõige 2
	

	Komisjoni ettepanek
	Muudatusettepanek

	2. Määruse (EL) nr 995/2010 kohaldamist jätkatakse
	välja jäetud

	a) kuni 30. detsembrini 2026 määruse (EL) nr 995/2010 artikli 2 punktis a määratletud puidu ja puittoodete suhtes, mille on turule lasknud esmatootjast mikro- ja väikeettevõtjad või ettevõtjad, kes 31. detsembri 2024 seisuga olid asutatud mikro- või väikeettevõtjatena direktiivi 2013/34/EL artikli 3 lõike 1 või lõike 2 esimese lõigu tähenduses, olenemata nende õiguslikust vormist;
	

	b) kuni 31. detsembrini 2028 määruse (EL) nr 995/2010 artikli 2 punktis a määratletud puidu ja puittoodete suhtes, mille tootsid enne 29. juunit 2023 ja on alates 30. detsembrist 2026 turule lasknud esmatootjast mikro- ja väikeettevõtjad või ettevõtjad, kes 31. detsembri 2024 seisuga olid asutatud mikro- või väikeettevõtjatena direktiivi 2013/34/EL artikli 3 lõike 1 või lõike 2 esimese lõigu tähenduses, olenemata nende õiguslikust vormist;
	

	c) kuni 31. detsembrini 2028 määruse (EL) nr 995/2010 artikli 2 punktis a määratletud puidu ja puittoodete suhtes, mis on toodetud enne 29. juunit 2023 ja lastud turule alates 30. detsembrist 2025.
	



Muudatusettepanek		125

Ettepanek võtta vastu määrus
Artikkel 1 – punkt 22
Määrus (EL) 2023/1115
Artikkel 37 – lõige 2a (uus)
	

	Komisjoni ettepanek
	Muudatusettepanek

	
	2a.	Määruse (EL) nr 995/2010 kohaldamist jätkatakse kuni 31. detsembrini 2029 määruse (EL) nr 995/2010 artikli 2 punktis a määratletud puidu ja puittoodete suhtes, mis on toodetud enne 29. juunit 2023 ja lastud turule alates 30. detsembrist 2026.



Muudatusettepanek		127

Ettepanek võtta vastu määrus
Artikkel 1 – punkt 22
Määrus (EL) 2023/1115
Artikkel 37 – lõige 3
	

	Komisjoni ettepanek
	Muudatusettepanek

	3.	Erandina käesoleva määruse artikli 1 lõikest 2 peavad määruse (EL) nr 995/2010 artikli 2 punktis a määratletud puit ja puittooted, mis on toodetud enne 29. juunit 2023 ja lastud turule alates 31. detsembrist 2028, vastama käesoleva määruse artiklile 3.“.
	3.	Erandina käesoleva määruse artikli 1 lõikest 2 peavad määruse (EL) nr 995/2010 artikli 2 punktis a määratletud puit ja puittooted, mis on toodetud enne 29. juunit 2023 ja lastud turule alates 31. detsembrist 2029, vastama käesoleva määruse artiklile 3.“



Muudatusettepanekud 63 ja 128

Ettepanek võtta vastu määrus
Artikkel 1 – punkt 23
Määrus (EL) 2023/1115
Artikkel 38 – lõige 2
	

	Komisjoni ettepanek
	Muudatusettepanek

	2.	Artikleid 3–13, 20, 21, 23, 26, 31 ja 32 kohaldatakse alates 30. detsembrist 2025. 
	2.	Kui käesoleva artikli lõikest 3 ei tulene teisiti, kohaldatakse artikleid 3–13, artikleid 16–24 ning artikleid 26, 31 ja 32 alates 30. detsembrist 2026.



Muudatusettepanek		53

Ettepanek võtta vastu määrus
Artikkel 1 – punkt 23
Määrus (EL) 2023/1115
Artikkel 38 – lõige 2 a (uus)
	

	Komisjoni ettepanek
	Muudatusettepanek

	
	2a.	Pädevad asutused teavitavad komisjoni kõigist dokumenteeritud raskustest, vigadest ja häiretest, mis tulenevad artiklis 33 osutatud liidu infosüsteemidest, tagamaks, et ettevõtjad ja kauplejad, kellele on antud ajapikendus, ei satu selliste probleemide tõttu ebasoodsasse olukorda.



Muudatusettepanekud 64 ja 129

Ettepanek võtta vastu määrus
Artikkel 1 – punkt 23
Määrus (EL) 2023/1115
Artikkel 38 – lõige 3
	

	Komisjoni ettepanek
	Muudatusettepanek

	3.	Ettevõtjate suhtes, kes 31. detsembri 2024 seisuga olid asutatud mikro- või väikeettevõtjatena direktiivi 2013/34/EL artikli 3 lõike 1 või lõike 2 esimese lõigu tähenduses, olenemata nende õiguslikust vormist, kohaldatakse käesoleva artikli lõikes 2 osutatud artikleid alates 30. detsembrist 2026.
	3.	Nende ettevõtjate suhtes, kes 31. detsembri 2024 seisuga olid asutatud füüsilisest isikust ettevõtjatena või mikro- või väikeettevõtjatena direktiivi 2013/34/EL artikli 3 lõike 1 või 2 määratluse kohaselt, kohaldatakse käesoleva artikli lõikes 2 osutatud artikleid alates 30. juunist 2027, välja arvatud toodete puhul, mis on hõlmatud määruse (EL) nr 995/2010 lisaga.



Muudatusettepanekud 27, 89 ja 130

Ettepanek võtta vastu määrus
Artikkel 1 – punkt 23
Määrus (EL) 2023/1115
Artikkel 38 – lõige 4
	

	Komisjoni ettepanek
	Muudatusettepanek

	4.	Esmatootjast mikro- ja väikeettevõtjate suhtes kohaldatakse käesoleva artikli lõikes 2 osutatud artikleid alates 30. detsembrist 2026.
	välja jäetud



Muudatusettepanekud 28, 90 ja 131

Ettepanek võtta vastu määrus
Artikkel 1 – punkt 23
Määrus (EL) 2023/1115
Artikkel 38 – lõige 5
	

	Komisjoni ettepanek
	Muudatusettepanek

	5.	Artikleid 16–19, 22 ja 24 kohaldatakse alates 30. juunist 2026 nende meetmete suhtes, mis on seotud ettevõtjate, tarneahela hilisema etapi ettevõtjate ja kauplejatega, ning alates 30. detsembrist 2026 lõigetes 3 ja 4 osutatud ettevõtjate suhtes. Kui pädev asutus avastab määruse (EL) 2023/1115 rikkumise või saab sellest teada enne artiklite 16–19, 22 ja 24 kohaldamise algust, võib ta anda ettevõtjatele, tarneahela hilisema etapi ettevõtjatele ja kauplejatele hoiatusi koos soovitustega nõuetele vastavuse saavutamiseks.“.
	välja jäetud



Muudatusettepanek		45

Ettepanek võtta vastu määrus
Artikkel 1 – punkt 23
Määrus (EL) 2023/1115
Artikkel 38 – lõige 5 a (uus)

	

	Komisjoni ettepanek
	Muudatusettepanek

	
	5a.	Pädevad asutused võtavad arvesse asjakohast teavet, sealhulgas kaebusi, aruandeid ja põhjendatud kahtlusi, ning võtavad artiklis 38 osutatud kuupäevadele eelneva ajavahemiku puhul nõuetekohaselt arvesse komisjoni teateid IT-probleemide või nendest tulenevate tahtmatute vigade kohta, et vältida halduskaristusi artikliga 38 hõlmatud ettevõtjatele, ilma et see piiraks artikli 25 kohaldamist.



Muudatusettepanek		65

Ettepanek võtta vastu määrus
Artikkel 1 – lõik 1 – punkt 23 a (uus)
Määrus (EL) 2023/1115
I lisa
	

	Komisjoni ettepanek
	Muudatusettepanek

	
	23a)	I lisas jäetakse välja ex 49 tooted;



Muudatusettepanekud 60, 91 ja 132

Ettepanek võtta vastu määrus
II lisa
Määrus (EL) 2023/1115
III lisa – sissejuhatav osa
	

	Komisjoni ettepanek
	Muudatusettepanek

	Artikli 4a lõike 3 kohases esmatootjast mikro- ja väikeettevõtjate lihtsustatud deklaratsioonis esitatav teave hõlmab järgmist.
	Artikli 4a lõike 3 kohases esmatootjast mikro- ja väikeettevõtjate lihtsustatud ühekordses deklaratsioonis esitatav teave hõlmab järgmist.



Muudatusettepanekud 92 ja 133

Ettepanek võtta vastu määrus
II lisa
Määrus (EL) 2023/1115
III lisa – punkt 2
	

	Komisjoni ettepanek
	Muudatusettepanek

	2.	Asjaomaste toodete harmoneeritud süsteemi kood, vabas vormis kirjeldus, sealhulgas kaubanimi, ja aastane kogus, mida kavatsetakse turule lasta või eksportida, väljendatuna netomassina, täpsustades hinnangulist protsenti või kõrvalekallet, või kui see on asjakohane, netomahuna või ühikute arvuna. Turule sisenevate või turult väljuvate asjaomaste toodete puhul väljendatakse kogust netomassina kilogrammides ja asjakohasel juhul nõukogu määruse (EMÜ) nr 2658/87 I lisas esitatud täiendavates mõõtühikutes, võttes aluseks harmoneeritud süsteemis osutatud koodi; kõikidel muudel juhtudel väljendatakse kogust netomassina, täpsustades hinnangulist protsenti või kõrvalekallet, või kui see on asjakohane, netomahuna või ühikute arvuna. Täiendavat mõõtühikut kasutatakse siis, kui see on järjepidevalt määratletud kõigi harmoneeritud süsteemi koodi alla kuuluvate võimalike alamrubriikide puhul, millele on osutatud hoolsuskohustuse täitmise deklaratsioonis.
	2.	Asjaomaste toodete harmoneeritud süsteemi kood, vabas vormis kirjeldus, sealhulgas kaubanimi, ja ühekordne hinnangulineaastane kogus, mida kavatsetakse turule lasta või eksportida, väljendatuna netomassina, täpsustades hinnangulist protsenti või kõrvalekallet, või kui see on asjakohane, netomahuna või ühikute arvuna. Turule sisenevate või turult väljuvate asjaomaste toodete puhul väljendatakse hinnangulist kogust netomassina kilogrammides ja asjakohasel juhul nõukogu määruse (EMÜ) nr 2658/87 I lisas esitatud täiendavates mõõtühikutes, võttes aluseks harmoneeritud süsteemis osutatud koodi; kõikidel muudel juhtudel väljendatakse kogust netomassina, täpsustades hinnangulist protsenti või kõrvalekallet, või kui see on asjakohane, netomahuna või ühikute arvuna. Täiendavat mõõtühikut kasutatakse siis, kui see on järjepidevalt määratletud kõigi harmoneeritud süsteemi koodi alla kuuluvate võimalike alamrubriikide puhul, millele on osutatud hoolsuskohustuse täitmise deklaratsioonis.



Muudatusettepanekud 93 ja 134

Ettepanek võtta vastu määrus
II lisa
Määrus (EL) 2023/1115
III lisa – punkt 3
	

	Komisjoni ettepanek
	Muudatusettepanek

	3.	Tootjariik ja postiaadress või kõigi selliste maatükkide asukohatuvastus, millel esmatootjast mikro- või väikeettevõtja asjaomaseid saadusi toodab. Asjaomaste toodete puhul, mis sisaldavad või mille valmistamiseks on kasutatud veiseid, ja selliste asjaomaste toodete puhul, kus asjaomaseid tooteid on kasutatud söödana, hõlmab postiaadress või asukohatuvastus kõiki ettevõtteid, kus veiseid peeti. Kui asjaomaseid tooteid toodetakse eri maatükkidel, lisatakse vastavalt artikli 9 lõike 1 punktile d kõigi maatükkide postiaadress või asukohatuvastus.
	3.	Tootjariik ja postiaadress või kõigi selliste maatükkide asukohatuvastus, või ettevõtte või kõigi selliste maatükkide postiaadress, millel esmatootjast mikro- või väikeettevõtja asjaomaseid saadusi toodab. Asjaomaste toodete puhul, mis sisaldavad või mille valmistamiseks on kasutatud veiseid, ja selliste asjaomaste toodete puhul, kus asjaomaseid tooteid on kasutatud söödana, hõlmab postiaadress või asukohatuvastus kõiki ettevõtteid, kus veiseid peeti. Kui asjaomaseid tooteid toodetakse eri maatükkidel, lisatakse vastavalt artikli 9 lõike 1 punktile d kõigi maatükkide postiaadress või asukohatuvastus.

